རྩ་བའི་ཤེས་རིག་གི་ལས་ཀས་མཚོན་པའི་སྤྱི་ཡོངས་ཀྱི་ང་ཚོའི་ལས་ཀ་ཚང་མ་སྤྱིར་བཏང་རིམ་པ་གཉིས་ལྟ་བུ་ཞིག་ཆགས་ཡོང་གི་ཡོད་པ་རེད།སྔོན་མ་ལོ་ཉི་ཤུ་རྩ་ལྔའི་གོང་གི་དུས་ཚོད་དེ་གཞི་རྩ་མེད་པ་ལ་གཞི་རྩ་གསར་པ་འཛུགས་རྒྱུའི་དུས་ཚོད་ཅིག་རེད།ད་ཆ་ང་ཚོར་གཞི་རྩ་ཚུགས་ནས་ཡོད་པ་འདི་དག་ཡར་རྒྱས་གཏོང་རྒྱུ་དང༌།ཚགས་ཚུད་དུ་གཏོང་རྒྱུའི་དུས་སྐབས་ཡིན།ད་ལྟའི་ང་ཚོའི་དུས་ཚོད་འདིར་མ་གཞི་འཆར་གཞི་གསར་པ་བཏིང་ནས་གཞི་རྩ་གསར་པ་འཛུགས་དགོས་པ་དེ་འདྲ་ཡོང་གི་ཡོད་ཀྱང་གཙོ་བོའི་ཤུགས་དེ་གཞི་རྩ་སྔོན་ཡོད་ཚོ་སྤུས་དག་པོ་བཟོ་རྒྱུ་དང༌།ཚགས་ཚུད་པོ་བྱེད་རྒྱུ་དེ་གལ་ཆེ་ཤོས་ཆགས་འདུག